কামারজানী ইউনিয়ন
কামারজানি ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ২৯.৭১ কিমি২ (১১.৪৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,১৯৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১২টি। কামারজানি ইউনিয়ন এর প্রাথমিক প্রতিষ্ঠান সংখ্যা ৮টি। মাধমিক বিদ্যালয় ৩টি। কামারজানি ইউনিয়ন এর মধ্যে সবচেয়ে বড় মসজিদ দুটি। কামারজানি বাজার জামে মসজিদ এবং কামারজানি মার্চেন্টস উচ্চ বিদ্যালয় জামে মসজিদ। এছাড়াও রয়েছে ২নং গোঘাট জামে মসজিদ, ১নং গোঘাট জামে মসজিদ,কড়াইবাড়ি জামে মসজিদ। এছাড়াও কামারজানি ইউনিয়ের বাজারের মোট জমির পরিমান ১.৭৭ একর এবং এর হাট বসে সপ্তাহে দুইদিন- সোমবার এবং শুক্রবার। এছাড়া কামারজানি বাজারে ভুট্টা, ধান, সরিষা, পাট বহুমুখী ব্যবসা হয়। সাথে কামারজানি বাজারে হাসঁ,মুরগী, কবুতরের হাট বসে সোমবার এবং শুক্রবার বাজারের দক্ষিণে কামারজানি বাজার জামে মসজিদের পূর্ব পাশে।